
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 94
                                                               din 30 aprilie 2025
privind transmiterea unui drept de concesiune

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 11.989/03.04.2025 şi la Consiliul Local Sighișoara cu nr. 14.578/29.04.2025, de referatul de aprobare, înregistrat cu nr. 11.990/03.04.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 5.708/13.02.2025, prin care S.C. MAIA & CORI MODA FASHION S.R.L., reprezentată de administratorul Finna Corina - Elena, solicită preluarea contractului de concesiune nr. 14/10862/01.08.2007, încheiat între Municipiul Sighișoara, în calitate de concedent și doamnele Hegedüs Andrea (născută Bogolea) și Neag Elena - Cosmina (născută Bogolea), în calitate de concesionari, având în vedere deținerea în proprietate a construcției edificate pe terenul situat în municipiul Sighișoara, str. Mihai Viteazu, nr. 117, jud. Mureș, ca urmare a încheierii contractului de vânzare, autentificat de Notar Public Pop Didona Voichița cu încheierea de autentificare nr. 526/21.09.2023;

Având în vedere contractul de concesiune nr. 14/10862/01.08.2007, încheiat între Municipiul Sighișoara, în calitate de concedent, și doamnele Hegedüs Andrea (născută Bogolea) și Neag Elena -Cosmina (născută Bogolea), în calitate de concesionari, având ca obiect preluarea în concesiune a terenului situat în Sighișoara, str. Mihai Viteazu, nr. 117, înscris în C.F. nr. 50038-C1-U4 Sighișoara (nr. C.F. vechi 9336/XII), sub nr. top. 3412/26, cu o suprafață de 2,00 mp., având destinația de scări de acces, aferente apartamentului 12, cu destinația de spațiu comercial și birou;
Având în vedere că terenul în suprafață de 2,00 mp., care face obiectul contractului de concesiune nr. 14/10862/01.08.2007, încheiat între Municipiul Sighișoara, în calitate de concedent și doamnele Hegedüs Andrea (născută Bogolea) și Neag Elena Cosmina (născută Bogolea), în calitate de concesionari, se află pe raza unității administrativ - teritoriale, fiind cuprins în inventarul Municipiului Sighișoara – domeniul privat, având număr de inventar 5.070, potrivit fișei mijlocului fix;

Având în vedere că, în exercitarea atribuțiilor conferite prin art. 129 alin. (2), lit. ,,cˮ din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, Consiliul Local al Municipiului Sighișoara administrează domeniul public și privat al Municipiului Sighișoara;

Având în vedere că, potrivit prevederilor contractului de concesiune nr. 14/10862/01.08.2007, durata concesiunii este de 31 ani și 3 (trei) luni, începând cu data de 01.05.2025;

Având în vedere valoarea superioară a taxei reprezentând redevență calculată potrivit prevederilor art. 1 alin. (2) lit. b) din Anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025, față de cea la care s-a ajuns în prezent, ca urmare a aplicării prevederilor contractuale asupra valorii inițiale a redevenței stabilite prin contractul de concesiune nr. 14/10862/01.08.2007, respectiv 22,1357 lei/mp./an, față de 91,00 lei/mp./an;

Având în vedere prevederile art. 555 - 566 şi art. 871 - 873 din Legea nr. 287/2009 privind Codul civil, republicat, cu modificările şi completările ulterioare;
Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, precum şi prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;
Având în vedere prevederile Legii nr. 227/2015 privind Codul Fiscal, cu modificările și completările ulterioare, precum și cele ale Legii nr. 207/2015 privind Codul de procedură fiscală, cu modificările și completările ulterioare;

Având în vedere că, în urma transmiterii dreptului de concesiune nu sunt afectate planurile de sistematizare şi că terenul nu face obiectul Legii nr. 247/2005;
Având în vedere că prin transmiterea dreptului de concesiune se aduc venituri suplimentare la bugetul local;
Având în vedere Raportul de specialitate al Compartimentului Administrarea Domeniului Public şi Privat, înregistrat cu nr. 11.991/03.04.2025, prin care se propune transmiterea unui drept de concesiune;
   Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. Se aprobă transmiterea către S.C. MAIA & CORI MODA FASHION S.R.L., începând cu data de 01.05.2025, a dreptului de concesiune asupra suprafeței de 2,00 mp. aferentă construcției aflată în proprietatea acesteia și edificate pe terenul situat în municipiul Sighișoara, str. Mihai Viteazu, nr. 117, jud. Mureș, înscris în C.F. nr. 50038-C1-U4 Sighișoara (nr. C.F. vechi 9336/XII), sub nr. top. 3412/26, ca urmare a încheierii contractului de vânzare, autentificat de Notar Public Pop Didona Voichița cu încheierea de autentificare nr. 526/21.09.2023. 

(2) Redevenţa va fi de 91 lei/mp./an, stabilită conform art. 1 alin. (2) lit. b) din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025.

(3) Valoarea redevenţei va fi achitată potrivit prevederilor art. 1 alin. (4) din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025 și se va indexa anual cu indicele de inflaţie. Indexarea va opera începând cu anul calendaristic următor anului de încheiere a contractului.

(4) Durata rămasă a concesiunii va fi de 31 (treizeci și unu) ani și 3 (trei) luni, din durata iniţială de 49 (patruzeci și nouă) ani, cu posibilităţi de prelungire stabilite prin contractul de concesiune.

(5) Modelul - cadru al contractul de concesiune este cel prevăzut în anexa nr. 1 la prezenta hotărâre.

  Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Șef, Compartimentul Cadastru și Administrarea Terenurilor Agricole și Forestiere – Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe şi Executare Creanţe – Direcția Economică și Compartimentul Juridic din cadrul Municipiului Sighişoara.

Art. 3. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

             Tűrk Michaela
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;
  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Cadastru și Administrarea Terenurilor Agricole și Forestiere – Direcţia Arhitect Șef;
  1 ex. Compartimentul Buget, Contabilitate, Salarizare – Direcția Economică;
  1 ex. Serviciul Impozite, Taxe și Executare Creanțe – Direcția Economică;
  1 ex. Compartimentul Juridic.
14 ex.  

B.A.

